‪[एंकर 1] इस बार हम जुर्म में देखेंगे,
‪डायरी के पन्नों पर मौत लिखने वाले
‪एक आदमखोर की थर्रा देने वाली दास्तान।
‪[गोली की आवाज़]
‪जब उसने डायरी के इन पन्नों को ‪एक-एक कर पलटना शुरू किया,
‪तो हर पन्ने के साथ एक लाश गिरती गई।
‪इस आदमखोर का नाम है
‪राजा कोलंदर।
‪[एंकर 2] राजा कोलंदर के ‪गुनाहों का पर्दाफ़ाश
‪[पत्रकार] राजा कोलंदर कौन है, मालूम है?
‪हमारे पिता का हत्यारा है।
‪[रहस्यमयी संगीत]
‪चूँकि पत्रकार का मर्डर था,
‪और ये बहुत जघन्य कृत्य था,
‪उससे पूरा पत्रकार समाज आंदोलित था।
‪तो यह हुआ कि यह सब पत्रकारों की देन है
‪पत्रकारों की वजह से मैं फंसा हूँ।
‪कुछ पत्रकार लोगों ने पूछा ‪कि ये तुमने क्यों किया, भैया।
‪तो बोला, लौटकर आकर ‪तुम्हें इसका जवाब दूँगा।
‪[रहस्यमय संगीत जारी]
‪उसका कहना था ‪कि हमारा मीडिया ट्रायल हुआ है।
‪वो अपनी गलती को गलती नहीं मान रहा था।
‪अरे भाई, उसके साथ में कितने ज़िंदा ‪भी हैं, यह भी तो आप लोग दिखाइए।
‪आप ही लोगों का तो खुलासा किया हुआ है?
‪भाई, पुलिस सपोर्ट कर रही है, ‪पत्रकार उसको उजागर कर रहे हैं।
‪जब तक इसको ठीक से सज़ा नहीं मिलेगी
‪तब तक धीरेंद्र को न्याय नहीं मिलेगा।
‪ऐसे नृशंस हत्यारे को जीने का ‪अधिकार नहीं है।
‪जब तक राजा कोलंदर को फांसी नहीं मिल ‪जाती, तब तक हमें न्याय नहीं मिलेगा।
‪भाई मीडिया घेर रही थी, तो क्या किसी को ‪कलंकित कर दोगे, फांसी लगा दोगे।
‪NETFLIX डॉक्यूमेंटरी सीरीज़
‪[रहस्यमय संगीत जारी]
‪[राम निरंजन] मैं सुबह ‪साढ़े तीन बजे तक उठ जाता हूँ।
‪उसके बाद अपना अध्ययन, सांसों के माध्यम से ‪हमारा अध्ययन चलता रहता है।
‪जैसे श्वास लेने छोड़ने के साथ।
‪पंद्रह मिनट में फिर कैदियों की ‪गिनती होती है।
‪फिर हम अपना रामायण पढ़ते हैं।
‪बस रामायण या भगवद गीता, ‪मैं बस यही पढ़ता हूँ।
‪राम निरंजन 2019 से ‪उन्नाव ज़िला कारागार में है
‪मैं सन 1993 बैच का ‪प्रांतीय सेवा अधिकारी हूँ।
‪और मेरी सीधी भर्ती जेल अधीक्षक ‪पद पर ही हुई थी।
‪मैं जब लखनऊ जेल स्थानांतरित होकर आया तो
‪[पांडे] वहाँ की हाई सिक्युरिटी जेल है
‪तो वहाँ मेरी तैनाती की गई थी।
‪और राजा कोलंदर भी वहाँ ‪ मेरे आने के पहले से ही
‪हाई सिक्युरिटी जेल की एक कोठरी में
‪बंद हुआ करता था।
‪राम निरंजन 2016 से 2019 तक ‪ज़िला कारागार, लखनऊ में था
‪मेरा नाम शैलेश कुमार गुप्ता है।
‪[अंग्रेज़ी में] सन 2008 में,
‪मैं एक विचाराधीन कैदी था
‪नैनी सेंट्रल जेल में।
‪वहाँ पर राजा कोलंदर के बारे में ‪मैंने सुना।
‪राम निरंजन सन 2000 से 2016 तक ‪नैनी सेंट्रल जेल में था
‪[शैलेश] लोग जो साथ में कैद में थे,
‪वो बोले कि वो राजा कोलंदर है, ‪ आदमी को मारकर खा जाता है।
‪तो देखकर के थोड़ा सा अजीब भी लगता ‪और डर भी लगता था।
‪लेकिन राजा कोलंदर हमेशा अलग रहता था।
‪जब भी उसे देखा गया, ‪या तो पूजा-पाठ करते हुए देखा
‪या कानून से संबंधित ‪किताबें पढ़ते हुए देखा।
‪चूँकि उसे अपने अधिकारों की जानकारी थी, ‪कानून की भी जानकारी थी,
‪और उसको मालूम था कि
‪जेल में भूख हड़ताल करने से ‪थोड़ा अधिकारी परेशान होते हैं।
‪और बात ऊपर और बाहर जाती है।
‪तो इन सब चीज़ों को, जेल अधिकारियों ‪का अक्सर कमज़ोर बिंदु समझा जाता है,
‪कि मैं भूख हड़ताल पर बैठ जाऊँगा, ‪तो इसे भुनाता था वो।
‪कभी मुझको ऐसा लगा नहीं ‪कि यह राजा कोलंदर है जिसके ऊपर 14-15
‪तीन सौ दो के केसेस, नृशंस अपराध ‪के केस चल रहे हैं।
‪कभी इस बात का एहसास नहीं हुआ ‪उसके बर्ताव से।
‪किसी बंदे को कोई समस्या है कोर्ट ‪के बारे में, लिखा पढ़ी करनी है
‪तो हमेशा वह कागज़-पेन लेकर ‪उनका आवेदन लिखता।
‪जेल प्रबंधन के सामने ‪किसी को कोई बात रखनी है
‪बंदी पढ़े-लिखे नहीं होते हैं, तो उनकी ‪मदद करने की कोशिश करता था।
‪मैंने राक्षस को नहीं देखा
‪जैसा मैंने उनके बारे में सुना था।
‪मैंने हमेशा एक ऐसे आदमी को देखा ‪जो दूसरों की मदद करना चाहता है
‪जबकि उसके पास संसाधन नहीं हैं।
‪[पांडे] लखनऊ जेल में कट्टरपंथ, ‪एक बड़ा मुद्दा था।
‪काफ़ी पाकिस्तानी बंदी और आतंकवादी ‪गतिविधि में जो शामिल
‪बंदी थे वो उसी हाई ‪सिक्युरिटी जेल में रहा करते थे।
‪[पांडे] कुछ ऐसी सूचना थी ‪कि एक हिंदू बंदी था
‪तो जैसा हमने देखा ‪वो पाकिस्तानी बंदियों के साथ
‪उठता-बैठता है ज़्यादा, तो मुझे लगा कि ‪यह कट्टरपंथ का एक केस बन सकता है।
‪तो हम लोगों ने सोचा कि यह चूँकि ‪बहुत पूजा-पाठ करने वाला आदमी है,
‪मतलब एक आध्यात्म की धारणा में ‪उसका बहुत गहरा विश्वास है।
‪तो उसको रोकने के लिए, हम लोगों को ‪इंटेलिजेंस इनपुट मिले
‪तो उसका इस्तेमाल हम लोगों ने किया था।
‪हर चीज़ मैंने बताई। मैंने कहा, सर ‪ये मटन के नाम से मुर्गा भिजवाते हैं।
‪लोडिंग बीड़ी भिजवाते हैं ‪आतंकवादियों को, कैसे।
‪हम कहे ये हिंदुस्तान है, ‪तुम क्या इसे पाकिस्तान बना दोगे।
‪एक शेख ने कहा कि
‪दिल्ली तक गूजेंगे। तो हमने कहा
‪पहले लखनऊ गूँजा लो समझ में आ जाएगा।
‪हमने कहा कि गाय हमारी माता है, ‪साला गाय को खाता है, कैसे हो जाएगा।
‪तो आतंकवादी है, ‪अपना हिंदुस्तानी तो नहीं है।
‪अपनी हिंदुस्तानी भाई होकर ‪वहाँ पाकिस्तान की मदद कर रहे हो।
‪[पांडे] तो मुझे लगा आखिर में जब ‪हम निकल के आए कि
‪उसने हम लोगों से ज़्यादा सुविधा ले ली
‪लेकिन जो जानकारी उसने मुझे दी ‪वो बहुत सामान्य किस्म की थी।
‪बल्कि वो जानकारी मुझे दूसरे लोगों ने भी ‪दिया। तो बाद में लगा, हाँ
‪यह एक तरह से डबल क्रॉस जैसा कर रहा था।
‪[अंग्रेज़ी में] वे खुद को कानून से ‪ज़्यादा चालाक मानते हैं।
‪उनके पास अक्सर ज्ञान का एक अच्छा, ‪विशाल भंडार होता है
‪पुलिस के बारे में, ‪आपराधिक न्याय प्रणाली के बारे में।
‪वे आपको एक श्रेणी में रखकर ‪आपसे हेरफेर करने की कोशिश करते हैं।
‪हाँ? और उन्हें लगता है वे इसे बहुत ‪तेज़ी से, बहुत जल्दी कर सकते हैं,
‪और वे तुमसे ज़्यादा चालाक हैं।
‪अब ये लोग, जीनियस लोग क्या समझेंगे।
‪वो तो अपने अहंकार में रहते हैं।
‪[इंटरव्यूअर] जीनियस तो आप भी हैं लेकिन?
‪मान लीजिए सौ में से दस समझ रहे हैं, ‪तो न के बराबर।
‪अब जैसे आपसे संवाद हुआ, तो आप समझ लेंगे,
‪अब सौ लोगों में दस से ही तो ‪संवाद हो पाएगा।
‪और जो एक बार संवाद हो गया ‪तो वह अच्छे ढंग से समझ जाएगा।
‪और जो नहीं समझेगा वो तो कहेगा ‪अरे, खोपड़ा खाने वाला, यार, यही है।
‪एक यहाँ डिप्टी आए थे शुरू में।
‪पहले झटका उनका मुझी से हो गया।
‪यार, तुम तो खून-वून पी लेते थे।
‪हमने कहा आप क्या साथ में थे ‪वहाँ देखने के लिए।
‪तो उनको बुरा लगा।
‪तो जब परेड़ हुई,
‪वह मोबाईल लेकर गया, ‪अपना फ़ोन मिला रहा था बाहर।
‪मैंने उससे यही पूछा, कहा आप हैं क्या, सर।
‪उसने कहा मैं भी बंदी हूँ।
‪हमने पकड़कर एक दिया, बंदी हो तो ‪जेल में मोबाइल से फ़ोन लगाओगे।
‪वो चला गया।
‪अब बेइज़्ज़ती तो उसकी हो गई।
‪क्यों बताया मुझे कि मैं बंदी हूँ? ‪बंदी को तो इज़ाजत है नहीं।
‪हम कहे इसको बताना था। मैं डिप्टी हूँ।
‪भाई सिविल कपड़ों में आया है।
‪गलत बताओगे? तब से वो हमें दिखा ही नहीं।
‪ट्रांसफ़र करवा लिया।
‪[रहस्यमय संगीत]
‪[शैलेश] सन 2008 से लेकर 2014-15 तक
‪वह लगातार एकांत कारावास में ही थे।
‪सेल में ही रहते थे वो।
‪तो वहाँ पर यह अफ़वाह थी कि राजा कोलंदर ‪को अलग इसलिए रखा जाता है कि
‪आम बंदे के साथ रखेंगे तो उसको भी खा जाएगा।
‪[राम निरंजन] मैं नैनी में सोलह साल तक था।
‪तो वहाँ जो अधीक्षक थे, ‪बताया था ना श्रीवास्तव थे,
‪अब श्रीवास्तव तो घटना थी।
‪तो उनका भी ध्येय था कि इसको भीड़ में रखो
‪कुछ अगर उद्दंडता की तो इसको पिटवाएंगे।
‪हमने कहा चलो कोई बात नहीं।
‪तो मैं दो साल तक पब्लिक में रहा।
‪तो शिकायत ही नहीं कोई भाई। ‪हर आदमी हमसे आकर्षित होते गए।
‪अब जैसे, कोई गरीब है,
‪देखा, कहा भैया कोई नहीं है।
‪फिर मैंने उसकी अपील बनाई, ‪हाईकोर्ट में अपील की
‪फिर उसकी मैंने जमानत करवाई।
‪तो अब सोचिए मुफ़्त में हुआ ना, जब एक-दो ‪ऐसे केस हुए तो काफ़ी चर्चित हो गए।
‪अब हर आदमी आ जाता मदद के लिए। ‪तो मेरे अध्ययन में दिक्कत आने लगी।
‪तो फिर एक याजवेंद्र शुक्ला आए।
‪तो मैंने उन्हें बताया कि सर, ‪मुझे यहाँ तपस्या में दिक्कत होती है।
‪अगर आप चाहें तो हमें एकांत में ‪रख दीजिए, किसी जगह।
‪वो बोला, ऐसा है कि आप एक आवेदन दीजिए
‪स्वेच्छा से मैं रह रहा हूँ, ऐसे नहीं रख ‪सकता, आप इतने अच्छे, सुलझे हुए हैं।
‪तो वहाँ एकांत मे जो दिमागी तौर पर ‪असंतुलित होते हैं उन्हें
‪रखते हैं या जो उद्दंडी होता है ‪उनको रखते हैं।
‪तो, मैंने आवेदन में लिखा ‪कि अपनी स्वेच्छा से, क्योंकि
‪उनको भी दिखाना है, ‪तो मैंने स्वेच्छा से लिख दिया।
‪तो उन्होंने मुझे अलग कमरा दे दिया।
‪[रहस्यमय संगीत]
‪[रहस्यमय संगीत जारी है]
‪[रजत अंग्रेज़ी में] अन्य लोगों की उपस्थिति ‪उसके लिए बहुत परेशान करने वाली होगी।
‪वे एक संरचित और व्यवस्थित ‪वातावरण चाहते हैं
‪यह महसूस करने के लिए ‪कि वे स्वयं के नियंत्रण में हैं।
‪तो उदाहरण के लिए, उसके जैसा व्यक्ति,
‪जो भ्रम और मतिभ्रम में है,
‪उसके आस-पास के अन्य लोग ‪बताते करेंगे कि क्या हो रहा है।
‪वे उसे बताएंगे कि उसके साथ कुछ गड़बड़ है।
‪लेकिन वह यह सुनना नहीं चाहता ‪कि उसके साथ कुछ गड़बड़ है।
‪जितना ज़्यादा वह अकेला रहता है, ‪उतना ही वह अपना राजा बन सकता है।
‪-[बहुत से लोग] धर्म की… ‪-जय हो!
‪-अधर्म का… ‪-विनाश हो!
‪-सत्य की… ‪-विजय हो!
‪तो मैं जब जेल के अंदर गया,
‪तो मेरा एक लक्ष्य था कि जेल के ‪जितने बड़े-बड़े अपराधी हैं,
‪कमल मिश्रा ‪ साथी बंदी
‪उनको भी भगवान का संदेश दूँ।
‪तो उसी क्रम में जो है, मुझे
‪लोगों ने बताया कि एक राजा कोलंदर है
‪तो… बहुत बड़े आपराधिक
‪केस में
‪कोठरी में बंद हैं।
‪[कमल] तो उनको मैंने अपना संदेश दिया।
‪फिर उन्होंने कुछ प्रश्न
‪कुछ शंका, कुछ धार्मिक शंकाओं को मेरे पास ‪पत्र के माध्यम से भेजना शुरू किया।
‪[कमल] तो मैंने एक-एक शंका का समाधान, उनके ‪प्रश्न का उत्तर दिया, तो वो प्रभावित हुए।
‪ये समझ लीजिए कि पूरी तरह से
‪वो मेरे महाराज जी प्रभु सदानंद ‪जी के भक्त बन गए।
‪और इनके एक प्रभु सदानंद जी थे
‪इनके गुरू थे, हमेशा जय सदानंद प्रभु ‪का जाप करते रहते थे। हमने कहा ठीक है, भई।
‪अगर हम और अपनी टिप्पणी बताएंगे, ‪तो उनकी तो इच्छा होगी नहीं मानने की।
‪तो जब मैं समझदार हूँ, ‪तो उनके भाव में मैं चलूँगा।
‪तभी तो होगा प्रेम।
‪भई, कैसे प्रेम होगा, अगर हम ‪ विरोध करेंगे तो प्रेम कहाँ होगा।
‪उन्होंने एक पत्र मुझे यह भी लिखा था।
‪मैं किस भी कारण से जेल आया, मगर मेरी
‪जेल यात्रा बड़ी सुखद रही क्योंकि मुझे
‪भगवान मिल गए और वचन दिया
‪कि मैं जिस दिन जेल से निकलूँगा
‪मेरा पूरा शेष जीवन आपके
‪आश्रम के प्रति, धर्म, धर्मात्मा, ‪धरती की रक्षा के प्रति,
‪प्रभु सदानंद जी के प्रति मेरा जीवन ‪समर्पित रहेगा, उन्होंने मुझे वचन भी दिया।
‪[पांडे] बहुत अधिकता उसकी थी ‪पूजा-पाठ की। मतलब एक
‪असामान्य स्थिति कह सकते हैं उसको।
‪छह से सात घंटे, आठ घंटे पूजा करना।
‪और ज़्यादातर मंत्र जाप जो करते हैं ‪जैसे माला ले करके।
‪उसके मन में था कि एक मंत्र को हज़ार बार, ‪लाख बार उच्चारित करेंगे तो कुछ
‪मनवांछित फल मिलेगा।
‪कुछ तांत्रिक टाइप उसके मन में ‪विश्वास था, ऐसा लगता था।
‪वो कहते थे कि मैं सिद्धि, जैसे बगुलादेवी ‪हैं, तो ये सिद्धिदात्री मानी ही जाती हैं।
‪बोलते थे कि मैं बगुलादेवी की ‪अराधना करना चाहता हूँ,
‪मैं सिद्धि प्राप्त करना चाहता हूँ।
‪[हंसराज] जो बगुलादेवी आप बोलते हैं, ‪उनको हम लोग वनदेवी कहते हैं।
‪वनदेवी को जो ये लोग चाहते हैं,
‪पूजा करते हैं, तो इनको बलि दी जाती है।
‪पहले सूअर की बलि देते थे, ‪बकरे की बलि देते थे,
‪अब तो मुर्गे की भी बलि देते हैं।
‪[शैलेश] बीच में एक बार तो ऐसा हुआ ‪कि किसी तरह से वो कोठरी में
‪हवन वगैरह करने के लिए
‪उसने इंतज़ाम किया था।
‪लेकिन रात के समय कोठरी में ‪धुंआ निकलेगा तो सायरन बज जाएगा।
‪[सायरन की आवाज़]
‪उसमें भी बड़ी समस्या हुई थी, सब लोग ‪आ गए कि यह कहाँ से आया, कैसे।
‪कहा, मैं हवन कर रहा था, मैं सिद्धि
‪करना चाहता हूँ।
‪[रहस्यमयीसंगीत]
‪अगर वो बगुलामुखी की पूजा करता था,
‪रात में,
‪इसका मतलब वह तांत्रिक शक्ति ‪प्राप्त करना चाहता था।
‪क्योंकि बगुलामुखी तांत्रिकों की देवी हैं,
‪इसको तांत्रिक प्रक्रियाओं के द्वारा ‪शक्ति प्राप्त करने के लिए,
‪शक्ति प्राप्त करने के यंत्र के ‪ रूप में देखा जाना चाहिए।
‪[रहस्यमयी संगीत]
‪भगवान हृदय में हैं आपके। ठीक है।
‪जब ये उसमें आ जाएंगे, तो आप स्वयं ‪बोलेंगे कि यह ऐसे होना चाहिए। ठीक है।
‪लोगों को देखने में आध्यात्मिक ‪लोग ऐसे लगते हैं
‪पागल लगता है लेकिन
‪असल में मेंटल से निर्मुक्त है।
‪अगर ईश्वर से बातचीत करने लगेगा,
‪लोग कहेंगे, यार, ये तो पागल है। है ना?
‪लेकिन केवल उस व्यक्ति को दिखाई पड़ रहा है।
‪[इंटव्यूअर] तो, आप ‪भगवान से बात कर लेते हैं?
‪बस हो गया, अब इतना सब मत पूछिए।
‪ये हमारी अपनी गोपनीय बात है।
‪कि किसी का कुछ भला करना है, शांतिपूर्वक ‪करते रहो, निमित्त मात्र तुम रहो बस।
‪बाकी तो भगवान है कर्ता-धर्ता।
‪[अंग्रेज़ी में] बहुत अधिक संभावना थी ‪कि वह भ्रम में था,
‪और वह कई बार मतिभ्रम में भी रहा हो
‪जिसमें आवाज़ों ने उसे मारने का आदेश दिया।
‪मेरे अंदर किसी को भी मारने के खिलाफ़ ‪स्वाभाविक प्रतिरोध है, और आपके पास भी है।
‪लेकिन इन लोगों में, जब वह टूट जाता है, ‪तो उनके पास यह नहीं होता है।
‪आपको अपनी इच्छा, अपनी व्यक्तिगत ‪ज़िम्मेदारी का त्याग करना होगा,
‪और इसे करने के लिए मतिभ्रम पैदा ‪करने से बेहतर तरीका क्या हो सकता है
‪और कह दो कि आवाज़ों ने मुझे आगे बढ़कर ‪ऐसा करने के लिए कहा।
‪राम निरंजन के अपराध के ‪इतिहास को अगर आप देखें,
‪तो आपको लगता है ‪कि वह एक बड़ा दिलचस्प कैरेक्टर है,
‪एक ऐसा कैरेक्टर है ‪ जो काल्पनिक दुनिया में रहता है।
‪एक तरफ़ वास्तविकता से ‪वह बार-बार आहत होता है,
‪जो समाज उसको मिला है।
‪और एक तरफ़ काल्पनिक वास्तविकता ‪जिसको उसने खो दिया है,
‪उसको वह वापस पाना चाहता है।
‪तो इन दो टकरावों से और इन दो विरोधों से
‪उसका व्यक्तित्व बनता है।
‪[रोमांचक संगीत]
‪देखिए, राजा कोलंदर शुरू से ही
‪अपराध के ज़रिए राजनीति में ‪प्रवेश करना चाह रहा था।
‪खुद को वह कोलों का राजा मानता था
‪इसीलिए उसने डायरी में ‪राजा की डायरी लिखा था।
‪[अंग्रेज़ी में] हाँ, उसके पास ‪एक वैकल्पिक वास्तविकता होगी
‪उसके दिमाग के अंदर कि वह एक राजा है।
‪[रजत अंग्रेज़ी में] वह अलग है।
‪यह अपने आप में एक भ्रम है।
‪[रोमांचक संगीत]
‪कोल समाज में राजाओं का ‪बहुत महत्तव हुआ करता है।
‪जिस तरह से आज की व्यवस्था है,
‪उसी तरह से जो कोल समाज के राजा थे
‪उनकी भी व्यवस्था थी।
‪[हंसराज] उनके भी कानून-नियम ‪अपने तरीके से बनते थे।
‪[रोमांचक संगीत]
‪उसका नाम तो वास्तविक रूप से राम निरंजन था।
‪लेकिन राजा कोलंदर यानि कोलों का राजा।
‪[रहस्यमयी संगीत]
‪[रजत अंग्रेज़ी में] यह बहुत ही ‪आध्यात्मिक किस्म का नाम है।
‪राम निरंजन…
‪यह नियंत्रण का प्रतीक नहीं है।
‪और, उसके दिमाग में तो घूम रहा ‪होगा और वह कह रहा होगा,
‪"राम निरंजन नाम किसी ‪नियंत्रण का प्रतीक नहीं है।"
‪[अंग्रेज़ी में] मुझे वो शब्द या नाम ‪सोचने दो जो नियंत्रण को दर्शाते हैं।
‪जो दूसरों पर नियंत्रण होना दर्शाता है।
‪ये अक्सर जो है अपने घरों में
‪राजा ही लिख देते हैं, ‪कि "राजा घर पर नहीं है।"
‪जैसे लोग मिलना चाहें और जाएं तो ‪वहाँ लिख देते थे कि राजा घर पर नहीं है।
‪[रहस्यमय संगीत]
‪[अंग्रेज़ी में] तो उसे लगता है ‪कि ऐसा करने से उसने अपने
‪ब्रह्मांड पर, अपने लोगों पर ‪अधिक नियंत्रण प्राप्त कर लिया है।
‪उसकी जो दिमाग की बनावट थी ‪वो एक अलग किस्म की थी।
‪वो खुद को राजा महसूस करता था।
‪[बद्री नारायण] इसीलिए जब हत्याएं करता था ‪तो उन्हें एक सज़ा सुनाने जैसी बात थी।
‪और उनके नाम दर्ज करता था। उसे लगता था ‪कि हत्या करके उसने एक न्याय किया है।
‪एक राजा का व्यवहार किया है, ‪इसीलिए वह खुद न्याय करता था,
‪खुद फ़ैसला कर देता था।
‪[रहस्यमय संगीत]
‪[अंग्रेज़ी में] जिस प्रकार राजा को ‪मौत की सज़ा देने का पूर्ण अधिकार होता है
‪या अपनी प्रजा में से किसी की ‪जान ले सकता है।
‪[रजत अंग्रेज़ी में] ये लोग, शायद उसके लिए,
‪उसकी प्रजा बन गए जिनकी वह जान ले सकता था
‪या उनके साथ मनमर्जी कर सकता था।
‪[रहस्यमय संगीत]
‪[इंचरव्यूअर] तो आपने अपना नाम ‪ राजा कोलंदर क्यों रखा हुआ था?
‪नहीं, राजा कोलंदर नहीं, राजा साहब। ‪हमको राजा भैया बुलाते थे।
‪दुलार से घर में, ‪क्योंकि मैं घर में सबसे छोटा था।
‪और कहीं किसी भी लिखा-पढ़ी में नहीं है ‪कि मैं राजा कोलंदर लिखता हूँ। समझे?
‪अब देखिए ये जो मुकदमा भी चल रहा है ‪मेरा राम निरंजन के नाम से है।
‪लखनऊ वाला राजा कोलंदर के नाम से है।
‪ऐसा लगता है कि इन्होंने ‪ठीक से जाँच ही नहीं की।
‪फ़ोन से सुना, आखिरी जो शब्द सुना ‪उसी से कुछ बना दिया।
‪फिर अंत में, ‪अच्छा उर्फ़ बना दिया राम निरंजन।
‪हालांकि नाम उन्होंने क्या बताया ‪मुझे भी नाम
‪उतना स्पष्ट याद नहीं, राजा कोलंदर के ‪नाम से ही जानता हूँ उनको।
‪सभी लोग राजा कोलंदर जानते हैं।
‪[कमल] उनका मेरे पास पत्र ‪आता था, तो एक चिट्ठी में
‪अपराध सुप्रीमो, राजा कोलंदर, ‪और मुझे संक्षिप्त में आरके लिखते थे वो।
‪आर के
‪कोलंदर कितनी आपराधिक मानसिकता का था
‪वो इससे ज़ाहिर होता ‪कि उसने अपने बच्चों का नाम रखा
‪अदालत, ज़मानत, आंदोलन।
‪[रतिभान] एक बेटा था जिसका नाम अदालत,
‪दूसरा बेटा था जिसका नाम था ज़मानत,
‪तीसरी बेटी थी जिसका नाम आंदोलन था।
‪[अंग्रेज़ी में] जो आधुनिक चुनाव प्रणाली ‪में न्याय का तरीका होता है,
‪कि भई, अदालत चलेगी, ‪अदालत में आपको जाना होगा।
‪और वो अपने साथ ‪जो पुराना विचार था जो जंगल में
‪जीने का, न्याय का, वो लेकर आया था। ‪अब वो आधुनिक अदालत
‪को भी अपने साथ रखना चाहता था, ‪तो उसने अपने बेटे का नाम अदालत रखा।
‪[बद्रीनारायण] शक्ति प्राप्ति के लिए ‪आंदोलन।
‪वो देख रहा था कि आंदोलन
‪एक तरीका है जिससे लोग घेराव करते हैं
‪डीएम का, अधिकारियों का, और डीएम ‪बेबस हो जाता है, उनकी बात मान लेता है।
‪[लोगों की नारे लगाने की आवाज़]
‪तो उसने अपनी बेटी का नाम आंदोलन रखा।
‪जमानत बहुत दिलचस्प है ‪क्योंकि अगर प्रतीकात्मक रूप से देखें
‪और वहाँ के स्थानीय इतिहास को याद करें
‪तो मुझे लगता है कि ज़मानत
‪दोनों तरह के लोगों के लिए महत्वपूर्ण है।
‪एक तो जो ग़लत करता है
‪और एक जो आंदोलनकारी है। क्योंकि वो आंदोलन,
‪उस इलाके में आंदोलन बहुत हो रहे थे, ‪लोग पकड़े जाते थे।
‪फिर लोगों की ज़मानत होती थी।
‪[अंग्रेज़ी में] उसके दिमाग के अंदर ‪यही विचार चल रहे होते थे
‪अदालत, ज़मानत, आंदोलन… ठीक है?
‪अब, राजा कोलंदर जैसा व्यक्ति कल्पना करेगा
‪कि जो मैं कर रहा हूँ वही जो है ‪आपराधिक न्याय प्रणाली का सारा हिस्सा है।
‪मैं ही आपराधिक न्याय प्रणाली हूँ।
‪और मेरे ही से ‪यह न्याय प्रणाली शुरू होती है।
‪और मैं क्रिमिनल ‪न्याय प्रणाली से भी बड़ा हूँ।
‪[रहस्यमय संगीत]
‪हमारे ससुराल में उस समय ‪एक मुकदमा जीते थे अदालत से, हाई कोर्ट से।
‪वो अदालत में जीत गए, तो हमने कहा ‪चलो आज के बाद इसका नाम अदालत सिंह ही है।
‪-[इंटरव्यूअर] और जमानत का नाम? ‪-हाँ।
‪उसे जमानत तो ऐसे ही बुलाते थे ‪लेकिन उसका नाम नवीन कुमार था।
‪[इंटरव्यूअर] नवीन कुमार।
‪और नाम भी था एक अलग ढंग का ‪ताकि यह किसी से मिले ना।
‪[एंकर] उत्तर प्रदेश पुलिस का मानना है कि
‪राम निरंजन उर्फ़ राजा कोलंदर ‪एक शातिर दिमाग वाला अपराधी है
‪जो बड़ी चालाकी से अपनी ‪कहानियों पर यकीन दिला देता है।
‪पर न्यायालय तो सबूत मांगती है।
‪पुलिस को लखनऊ से चोरी की हुई टाटा सूमो ‪राजा कोलंदर के पास से ही मिली है।
‪उसके पास यह गाड़ी कहाँ से आई?
‪क्या पत्रकार धीरेंद्र सिंह का भी ‪इस टाटा सूमो से कुछ लेना-देना था?
‪[हंसराज] उस समय कोलों के पास ‪गाड़ियाँ नहीं हुआ करती थीं।
‪जिस दौर की यह बात हो रही है,
‪उस दौर में कोल समाज के पास ‪मोटरसाइकिल भी नसीब नहीं होती थी।
‪पापा के पास एक सूमो थी और एक जीप थी।
‪[रोमांचक संगीत]
‪हाँ, एक स्कूटर भी था।
‪हमें यह चीज़ नहीं पता। उन्होंने कैसे ‪लिया था, कहाँ लिया था, हम नहीं जानते।
‪उम्र मेरी 18-19 साल की थी, ‪लेकिन हाँ गाड़ी थी।
‪गाड़ी थी।
‪मेरे पास कोई गाड़ी नहीं था, बस एक ‪स्कूटर था। एक सांसद की थी टाटा सूमो।
‪उसी से हम लोग सब प्रचार करते थे, ‪आते-जाते थे।
‪[रहस्यमय संगीत]
‪चित्रकूट का एक दिखा रहे हैं कि जीप लाए थे।
‪अब हमारी पहचान के एक विजय बहादुर सिंह थे।
‪वो जब रिटायर हुए तो जीप ली थी।
‪तो सवारी वगैरह ढ़ोते थे, कभी-कभी ‪लाकर हमारे घर पर खड़ी कर देते थे।
‪तो उसको हम भी इस्तेमाल कर लेते थे।
‪इस्तेमाल ये कि कोई काम आ गया।
‪चुनावी क्षेत्र में अपना काम कर लेते थे।
‪उनके पास टाटा सूमो राजनीति में ‪आने से पहले से थी।
‪उसके पहले थी इनके पास गाड़ी।
‪-[इंटरव्यूअर] राजनीति में आने से पहले? ‪-उससे पहले थी इनके पास।
‪दोनों गाड़ियाँ, चलती थीं सब।
‪[त्रिपाठी] जब मैंने टाटा सूमो…
‪जिस टाटा सूमो में ये पकड़ा गया था…
‪उसके विषय में जब मैंने पूछा ‪तो इसने बताया कि मेरी पत्नी बीमार हो गई थी
‪और पत्नी को लेकर मैं लखनऊ गया था।
‪वहाँ से मुझे चूँकि लौटना था, ‪तो एक गाड़ी किराए पर ली,
‪तो उसमें जो ड्राइवर था वो रवि था।
‪और शायद गाड़ी मालिक मनोज था।
‪[आदमी] तेईस जनवरी, 2000 की घटना है।
‪कुछ लोगों ने पेशेंट बताकर के उन्होंने ‪इलाहाबाद के लिए गाड़ी को बुक किया।
‪[अमरनाथ] हमारा आवास चूँकि लखनऊ-अलाहाबाद
‪हाईवे पर ही पड़ता है,
‪तो पाँच से छह के बीच में गाड़ी ‪हमारे घर पर आकर खड़ी होती है।
‪हमें ऐसा लगा ‪कि कुछ शायद सामान्य पेशेंट ही हैं
‪तो हमने उन सब लोगों को चाय वगैरह पिलवाई।
‪और तब तक ये मनोज और रवि ‪अपने कपड़े वगैरह बदलकर आए।
‪और शाम को छह बजे के
‪आसपास गाड़ी हमारी इलाहाबाद के लिए निकली।
‪[गाड़ी के जाने की आवाज़]
‪[बिल्ली की आवाज़]
‪[रहस्यमय संगीत]
‪बात हुई थी कि तीन-साढ़े तीन घंटे में ‪हम इनको छोड़कर पुनः वापस आ जाएंगे।
‪[रहस्यमय संगीत]
‪हम लोगों के मन में एक शंका जाहिर हुई ‪जब गाड़ी दस बजे के आसपास नहीं आई।
‪घर में तमाम तरह के दिमाग लगने लगे ‪कि यार कहीं ऐसा तो नहीं कि किसी
‪बदमाशों के चक्कर में गाड़ी ‪फंस गई हो या कौन लोग हैं,
‪क्योंकि उस समय कोई संपर्क नहीं हो पाता था।
‪[रहस्यमय संगीत]
‪रात में जब गाड़ी वापस नहीं ‪आई तो हम लोग घर से
‪अपनी गाड़ियों से, साधनों से,
‪गाड़ी को ढूंढने उसी दिशा की ओर निकल पड़े ‪यानि अपने घर से
‪रायबरेली से इलाहाबाद की ओर।
‪[रहस्यमय संगीत]
‪लखनऊ हम लोग गए थे तो भैया का…
‪क्या कहते हैं, गृह प्रवेश था। ‪तब गए थे लखनऊ।
‪-[इंटरव्यूअर] कैसे गए थे लखनऊ? ‪-ट्रेन से गए थे पहले।
‪और कथा-वथा सुने थे और फिर
‪लौटना भी था।
‪टाटा सूमो का यहाँ कोई ज़िक्र ही नहीं है।
‪[इंटरव्यूअर] उस टाइम पर कमांडर जीप थी?
‪कमांडर थी शायद।
‪कमांडर थी, हम लोग ‪शायद कमांडर से ही गए थे उस समय, हाँ।
‪कुछ लोग ट्रेन से और आए थे, जैसे
‪पूरे लोग उस में नहीं आ पाते, ‪बड़ा परिवार था।
‪मेन-मेन लोग उसमें बैठे थे।
‪और जैसे गए थे वैसे ही आए थे। ‪टाटा सूमो से तो कोई मतलब ही नहीं।
‪[डरावना संगीत]
‪[त्रिपाठी] राजा कोलंदर ने बताया था ‪कि टाटा सूमो लेकर के आ रहे थे,
‪तो, इरादा मैंने बदल दिया अपना।
‪कि इन दोनों को मारकर के फेंक देंगे।
‪गाड़ी किराए पर ले ली। चूँकि गाड़ी मेरे पास ‪है नहीं, तो गाड़ी रख लेंगे अपने पास।
‪तो शंकरगढ़ के थोड़ा आगे जाकर के
‪कुछ भौगोलिक स्थिति जंगल जैसी हो जाती है।
‪[रहस्यमय संगीत]
‪वहाँ पर मैंने इसके ड्राइवर ‪कंडक्टर दोनों को
‪मार कर फेंक दिया, सर।
‪और गाड़ी अपने पास रख ली।
‪[रहस्यमय संगीत]
‪[अमरनाथ] गाड़ी को ढूंढते हुए हम लोग ‪इलाहाबाद पहुँचे।
‪हमारे रायबरेली से भी
‪हमारे साथ मीडिया के बहुत सारे लोग थे।
‪तो उन लोगों की वजह से,
‪इलाहाबाद के भी मीडिया के बहुत सारे लोग
‪इकट्ठे हुए, उसमें धीरेंद्र सिंह जी भी थे।
‪और सबको बताया गया ‪कि हमारी गाड़ी का रंग ऐसा है।
‪हम लोग जब ये एफआईआर वहाँ कराकर वापस आए,
‪तो धीरेंद्र ही वो व्यक्ति थे जिनको यह ‪पता हो गया कि यह गाड़ी हमारी है।
‪और गाड़ी जो है…
‪टाटा सूमो का रंग बदल दिया था।
‪सफेद रंग की थी उसको हरा करा दिया था उसने।
‪[रहस्यमय संगीत]
‪बाद में पता चला कि उसमें
‪गाड़ी नंबर जो डला हुआ था ‪वो किसी मोटरसाइकिल का नंबर था।
‪धीरेंद्र हमसे एकाध बार चर्चा किए थे
‪कि कोलंदर कोई अवैध काम करता है। ‪अवैधानिक काम।
‪वीरेंद्र सिंह प्रयागराज के रहवासी
‪उसने कहा था कि इसका तो हम भंडाफोड़ करेंगे।
‪यह हमसे उन्होंने मर्डर के ‪बीस दिन पहले कहा था।
‪कोलंदर को भी आभास हो गया था ‪कि अब हमारी पोल खुलने वाली है।
‪शायद धीरेंद्र ने उससे ‪कुछ सवाल-जवाब किए हों।
‪कोलंदर नृशंस अपराधी थी, ‪इसमें कोई दो राय नहीं है।
‪बाकी सब सीरियल किलर्स तो अलग-अलग ‪मकसद के लिए हत्याएं करते हैं,
‪लेकिन इसका मकसद ताक़त हासिल करना था।
‪[रहस्यमय संगीत]
‪पैसा कमाने की भूख
‪और ताक़त हासिल करने की जो ललक है उसके अंदर
‪उसी ने उसको अपराध की ओर और धकेल दिया।
‪[रहस्यमय संगीत]
‪राम निरंजन का पूरा व्यक्तित्व अगर ‪आप देखें, अगर उसकी व्याख्या करें
‪तो वो लगता है कि वह प्रतीकों में ‪जीने वाला व्यक्तित्व है।
‪और वो प्रतीक उसके ‪काल्पनिक वास्तविकता से पैदा होते हैं।
‪[बद्रीनारायण] जिसमें आंदोलन, जमानत,
‪फूलन देवी, राजा कोलंदर,
‪ये सारे प्रतीक हैं।
‪जिनको वह जी रहा होता है, ‪उन प्रतीकों के पीछे एक चाहत है।
‪लेकिन शक्ति की चाहत के लिए, ‪जैसा होता है सत्ता के जो गलियारे हैं,
‪वो तो, उसमें प्रवेश आसान नहीं होता है।
‪वो दलालों से संचालित होती है।
‪लेकिन वो रास्ता उसके लिए खुला नहीं था, ‪क्योंकि वह बहुत ही आम आदमी था।
‪वो एक आम कोल था।
‪[रहस्यमय संगीत]
‪तो माहौल जो था उस समय निचली जातियों के ‪उभार के लिए बहुत अच्छा था।
‪बहुत ही पक्ष में था, उसके फेवर में था। ‪क्योंकि उस समय
‪आपने देखा होगा ‪कि उस समय बहुजन समाज पार्टी से
‪कितने नए-नए लोग
‪दलित जातियों के एमएलए बने, मंत्री बने।
‪चार-चार बार मायावती मुख्यमंत्री रहीं।
‪फूलन देवी कितनी बड़ी नायिका के ‪रूप में उभरीं उत्तरप्रदेश राजनीति में।
‪और उसी समय ये आता है, राम निरंजन।
‪तो राम निरंजन में भी इस तरह की ‪चाहतों का उभार कोई असहज नहीं था।
‪लेकिन रास्ता जो उसने बनाया वो रास्ता ‪उसका अपना खोजा गया रास्ता था।
‪[रोमांचक संगीत]
‪कोलंदर वो सारे काम करता था ‪जिससे उसको शक्ति प्राप्त हो।
‪जैसे बगुलामुखी से शक्ति प्राप्त करना।
‪[बद्रीनारायण] जैसे लोकतांत्रिक चुनाव में ‪जाने की चाह रखना।
‪खुद चुनाव लड़ना, पत्नी को चुनाव लड़ाना, ‪या भाभी को चुनाव लड़ाना।
‪अपने एमपी एमएलए बनने की चाहत रखना
‪क्योंकि कोल के पास वोट भी था।
‪और वोट के आधार पर वह अपनी शक्ति को
‪आगे बढ़ाना चाहता था ‪तो वही करना शुरू किया उसने।
‪दूसरा, टाटा सूमो की चोरी करना।
‪तो, टाटा सूमो का जो प्रतीक है
‪वो टाटा सूमो एक तरह से गाँव के समाज में
‪शक्ति का प्रतीक है।
‪गाँव में पहले कहते थे कि अगर ‪आप धनी हैं तो हाथी खड़ा रहेगा।
‪आज आप शक्तिवान है तो टाटा सूमो खड़ी रहेगी।
‪तो वह टाटा सूमो की चोरी करता है।
‪उसके बाद वह पैसा देता है ‪लोगों को उधार में।
‪तो उधार देना महाजनी का ‪काम नहीं है जैसा कि होता था।
‪वो ब्याज नहीं लेता था। पैसा देकर
‪वह एक दानकर्ता की भावना, देने वाले की जो
‪भावना है
‪वो किसके पास होती है? जो शक्तिवान होता है।
‪तो वह उस दानकर्ता की भावना पाना चाहता था, ‪यानि शक्तिवान होने की कामना
‪के भाव को उसको पूरा करना था।
‪[रहस्यमय संगीत]
‪[अंग्रेज़ी में] वह सारी शक्तियाँ ‪पाना चाहता है।
‪जितनी तरह की शक्तियाँ हो सकती हैं।
‪जो लोग कहते हैं ना। ‪अब एक ने कहा कि पैसा हम तुम्हें
‪नहीं देंगे, और हमें ज़्यादा तंग मत करो।
‪क्योंकि हमारे पास लाला की बुद्धि है।
‪दिमाग की शक्ति।
‪कहते हैं ना कि तुम लोग आदिवासी हो, ‪तुम लोग जंगली हो,
‪तुम लोगों के पास क्या दिमाग होगा। ‪ दिमाग तो हम लोगों के पास है। हम तुम्हें
‪बताएंगे यह। तो उसको लगा ‪कि अरे लाला उसकी शक्ति हम पर भारी पड़ेगी।
‪[रहस्यमय संगीत]
‪[बद्रीनारायण] तो उसने उसको मारकर ‪उसका दिमाग ही उबालकर पी लिया।
‪इसके दिमाग में जो शक्ति रही होगी ‪वह हमारे अंदर आ जाए।
‪नहीं तो आप कल्पना करिए ‪ क्यों वह दिमाग पीएगा?
‪मांस का ही सुख लेना है ‪तो और तरीके हैं मांस का सुख लेने के लिए।
‪[डरावना संगीत]
‪तो मूलत: अगर आप देखें, तो उसका जीवन,
‪किसी शक्ति को प्राप्त करने के जो भी तरीके ‪उसको सुलभ हो सकते थे
‪उनके लिए उसने कोशिश की, ‪वैसे शक्तिवान होने के लिए।
‪[डरावना संगीत]
‪[डरावना संगीत जारी है]
‪[मलिन संगीत]
‪जुर्म तो एक इंसान करता है,
‪लेकिन उसका खामियाज़ा पूरे समाज को
‪न जाने कितने सालों तक भुगतना पड़ता है। ‪यह कहना बहुत कठिन, बहुत मुश्किल है।
‪ये जो इन्होंने किया,
‪ये अपने वर्चस्व के लिए, अपने व्यक्तिगत ‪स्वार्थ के लिए किया। अपने-आप को
‪समाज में बड़ा आदमी साबित करने के लिए किया।
‪न कि ये समाज के लिए किया।
‪जो यहाँ के आम आदिवासी कोल हैं
‪वो सब निंदा करते थे।
‪उस समय भी करता था, आज भी करता है।
‪और फिर तमाम समझदार लोग हम लोगों को बताते ‪भी थे कि अपराधी की कोई जात नहीं होती।
‪हमें कभी ऐसा नहीं लगा ‪कि राजा कोलंदर को कोई पश्चाताप है।
‪कुछ भी नहीं। जिस दिन उसको ‪सज़ा हुई उस दिन भी हम गए थे।
‪[जीतेंद्र] तो जब वकील लोगों का ‪पत्रकार लोग फोटो खींच रहे थे
‪तो उसने कहा तुम लोगों की ‪वजह से मैं फंसा हूँ।
‪ऐसे बोलता था।
‪ये मीडिया और लोगों का फ़ैसला है,
‪और हम जो हैं निर्दोष हैं।
‪-[पत्रकार] चलिए आगे बढ़ते हैं। ‪-ठीक है।
‪[वीडियो में अस्पष्ट आवाज़]
‪[वीडियो में पत्रकार की आवाज़] थोड़ा ‪पीछे आओ यार।
‪थोड़ा पीछे नहीं आ सकते क्या?
‪अब देखिए, मेरी
‪कोई इच्छा नहीं है, ‪कि मुझे रिहा करें या ना करें।
‪अभी जो आरोप लगा दिए हैं, और जब निर्णय होगा ‪तब हम निकलेंगे।
‪तब तक तो आध्यात्म तो है ही है।
‪तो जेल से छूटे ना छूटें ‪मुझे फर्क़ ही नहीं पड़ता।
‪[अंग्रेज़ी में] उसे अंदर होना चाहिए ‪अपनी सुरक्षा के लिए
‪और दूसरों की सुरक्षा के लिए।
‪ऐसा है, राजा कोलंदर को अगर किसी कारणवश
‪छोड़ा जाता है, पैरोल मिलता है, ‪तो निश्चित ही अपराध करेगा।
‪यह मैं फिर बता रहा हूँ।
‪चूँकि उसकी पृष्ठभूमि ही वही है।
‪जो अपराध करेगा तो ‪फिर समाज के लिए दुष्कर बनेगा।
‪मेरे खयाल से मुझे नहीं लगता ‪कि ऐसे बंदियों की समाज में
‪फिर से जल्दी वापसी होनी चाहिए।
‪कम से कम और वक़्त उसका गुज़रे, ‪उम्र भी उसकी थोड़ी और बड़ी हो।
‪ऐसा हो जाए कि दोबारा कोई ‪और अपराध करने लायक न हो।
‪राजा कोलंदर…
‪[मलिन संगीत]
‪दैनिक जीवन में आपको नहीं मिलेगा।
‪यह अनोखा व्यक्तित्व है।
‪दैनिक जीवन में अपराधी मिल सकते हैं
‪लेकिन ऐसा अपराधी ‪ जो कि प्रतीकों में जीता हो,
‪जो कि काल्पनिक वास्तविकता में जीता हो,
‪जो शक्ति के लिए तंत्र से लेकर के
‪मर्डर से लेकर चुनाव तक जाना चाहता हो, ‪जिसमें इतना बड़ा रेंज हो,
‪ग़लत या सही, वो कहाँ मिलेगा आपको।
‪सन 2000 में, राम निरंजन उर्फ़ राजा कोलंदर ‪पर 14 हत्याओं का आरोप लगाया गया था।
‪राम निरंजन को पत्रकार ‪धीरेंद्र सिंह की हत्या और
‪टाटा सूमो दोहरे हत्याकांड ‪के लिए दोषी ठहराया गया;
‪उसने दोनों सज़ाओं को ‪उच्च न्यायालयों में चुनौती दी है,
‪लेकिन उसके केस अभी भी चल रहे हैं।
‪राम निरंजन, उसकी पत्नी फूलन देवी, ‪और बहनोई वक्षराज
‪जेल में उम्रकैद की सज़ा काट रहे हैं।
‪कोलंदर के खिलाफ़ नरभक्षण के आरोप ‪अदालत में साबित नहीं हुए।
‪संवाद अनुवादक: अनुराधा पिल्लई